【戰況R7】天足貓慢閘 無馬燒佢一放到底!
2024年04月17日 22:35
東網電視
更多新聞短片
第7場三班谷1200米,起步意外多多,「非凡之星」突然老虎跳唔肯展步,最終大包尾返來,至於1檔馬「天足貓」起步窒一窒,結果呢匹快馬大慢閘跑尾二,上述兩隻都冇水回。同場另一匹前速噴射嘅「八駿巨昇」,真係要講聲Thank you喇,呢匹東廐馬頭段慢放,到彎位加快,入直路愈走愈順,結果大勝逾4馬位,有時跑馬就係咁,人算不如天算,點知可以單騎領放冇馬燒咁順攤啫。起個孖贏到38W嘅鍾易禮,差1場就畢業,睇嚟好快可以成事。
是場跑第2名係開平頭,大熱門「無限美麗」同安仔匹後上馬「家樂龍駒」難分軒輊,結果Super打和~
第7場賽果:2-(6-10平頭亞軍)-3
二重彩賽果:2-6(最後賠率13)
二重彩賽果:2-10(最後賠率35)